Berlingske Tidende, 1835-05-21
Lord Cowley afreiste den 10de dennes fra Paris, og Lord Granville ankom dertil den 11te Det lader til, at den store Proces ved ethvert Skridt, dens Styrere søge at komme fremad, skal møde nye Vanskeligheder. Foruden at de føjelige Anklagedes Antal nu er reduceret til tre, foruden Nationalgardens bestandig voxende Protestationer mod enhver Tjeneste, i Anledning af Processen; foruden den tiltagende Sandsynlighed, at et meget stort Antal Pairer vil følge Hertugen af Noailles Exempel (der tales endog om 41 saadanne Pairer), møder endnu den Omstændighed, at hine selvvalgte og hidindtil tilbageviiste Forsvarere sandsynligviis dog komme til at træde op for Retten, ikke som Forsvarere, men som Anklagede. J Tribunen for 11te d. M. - sandsynligviis det sidste Nummer af denne Journal; thi nu erklærer den, at maatte bukke under for de mange Mulkter, der beløbe sig til 155,650 Fr., foruden 49 Aars Fængsel for Redacteurerne – læste man en Skrivelse fra 91 af hine selvvalgte Defensorer, der skulde tjene som Svarpaa et fra de Anklagede til dem rettet Skrivt. Blandt de Undertegnede bemærker man, først Hr. Carrel, dernæst de Deputerede Cormenin og Andry de Pugraveau, Hr. Voyerd'Argenson, Abbe de Lamenais, og de bekjendte Advocater Joly, Dupont, Michel (fra Bourges) og Ledru. Pairs-Kamret holdt i denne Anledning et hemmeligt Møde den 12te denne Maaned, hvori de dog ikke kunde komme til noget Resultat, men opsatte Sagen til næste Dag. Henimod Kl. 3 om Eftermiddagen traadte Pairerne endelig ind i Retssalen, forat aabne Forhandlingerne. Der var det samme Antal Dommere, nærværende, som i det foregaaende Møde, og desuden tre Advocater og 28 Anklagede. General-Procureuren meldte, at en af de undvegne Anklagede nu havde indfundet sig og ønskede at blive dømt, hvorimod der intet kunde indvendes, hvis han blot vilde være tilfreds med at betragtes, som om han havde været tilstede fra Debatternes Begyndelse af. Denne Anklagede, Gi rand fra Lyon, opgav derpaa sit Navn til Protocollen og tog Plads hos de andre. Actuaren vilde netop begynde paa den afbrudte Oplæsning af Anklage=Acten, da den Anklagede, Berthollat, forlangde at komme til Orde. Præsidenten nægtede ham dette; men han erklærede dog, at han for faa Dage siden havde indfundet sig, under den Forudsætning, at den af ham ønskede Defensor vilde blive ham indrømmet; da dette nu ikke var skeet, vilde han intet videre have at gjøre med Debatterne. Præsidenten vilde ingen Notits tage af denne Erklæring, og da Berthollat gjorde Mine til at forlade Salen, befalede han Gardisterne at bringe ham tilbage, og Actuaren at læse videre. Men Berthollat tilvejebragde en saa frygtelig Larm, at dette blev umuligt. General-Procureuren foreslog derpaa, at lade ham føres bort, hvilket Præsidenten bifaldt. Da denne Tumultuant var skaffet til Side, erklærede den ny ankomne Anklagede, Giraud, at han havde valgt sin Broder til Defensor, og Retten antog dette Valg. Endnu reiste sig nogle Anklagede, for, ligesom Berthollat, at erklære, at de intet videre vilde have at gjøre med Debatterne; men det lykkedes dog at bringe dem til Rolighed og at fortsætte Anklage-Actens Oplæsning. Den Deel af Acten, der forrige Løverdag var blevet oplæst, handlede om Foreningen for Menneske-Rettigheder, der havde virket med til at fremme April Urolighederne. Den Deel, der nu blev oplæst, angik i Særdeleshed det, der var skeet i Lyon, for at tilberede disse Uroligheder. Kun trende Anklagede, de Herrer Leporte, Marcadier og Guichard, foruden den ny tilkomne, Girand, have ikke taget Deel i de Protestationer, der hidindtil ere gjorte, og kunne derfor betragtes som de eneste frivilligt Tilstedeværende og som de eneste Føjelige. Der circulerer en Mængde pikante Yttringer, til hvilke Pairs=Rettens Procedure har givet enkelte Medlemmer af denne Statsmagtens Grene Anledning, og det især saadanne, der have afholdt sig fra Deeltagelse i Processen. Fremfor Alt skildres General Excelmanns Forhold som yderst populairt. Da nogle af hans Colleger havde dadlet ham, fordi han har skilt sig fra dem, skal Hertugen af Decazes være traadt til og have yttret: Excelmann er en brav Karl, men paa Justitssager forstaaer han sig ikke; de maae han overlade os." – Gjerne - skal Generalen have svaret – men tillad, at jeg revangerer mig og anvender det samme paa Dem, med Hensyn til Æres sager, hvad De har yttret til mig, angaaende Justitssager. – Allerede for nogle Dage siden har Abbe de Lamenais aabnet en Subscription til Bedste for de Anklagede og deres Familier. Den maa have gjort gode Fremskridt, da Defensorernes Comitee har fattet den Beslutning, at stille en Sum af 20,000 Fr. til de Anklagedes og deres Familiers Disposition. En Englænder tegnede sig for 1000 Fr. Academikeren Lemercier har ladet Planen circulere mellem sine Academi-Colleger.